Gandia presenta la programació festiva de 'Viu Marxuquera' per als mesos de novembre i desembre
12 noviembre 2021

## Gandia presenta la programació festiva de 'Viu Marxuquera' per als mesos de novembre i desembre12 noviembre 2021Última actualización: 30 noviembre 2021

![](../gestion/img/80d129c4a202f64bd400beb44b58c67bf7619cbc7808548c345573246747b5f1.jpeg)  
  

La presidenta de la Junta de Districte de Marxuquera, Liduvina Gil, ha informat aquest matí de la programació festiva de ‘Viu Marxuquera’ per als mesos de novembre i desembre. Una iniciativa impulsada per l’Ajuntament de Gandia en col·laboració amb el veïnat del barri, que es desenvoluparà durant estos mesos en diversos espais de la barriada i amb la disposició de totes les mesures de seguretat anti-Covid.  
Gil ha assenyalat que es tracta d’una programació dirigida a un públic molt ampli i ha volgut agrair “el treball de totes les persones que han fet possible aquesta programació”.

  
**VIU MARXUQUERA- NOVEMBRE-2021**

NO CONFIRMADA-Divendres 12:  
20.00 h Astronomia al Terrat. Observació de la Lluna. Organitza: Agrupació Astronòmica de la Safor.

\-Diumenge 21: Marxuquera musical  
Hall del Centre Social  
11.00 h Conta rutes. Percussió prehistòrica i patrons musicals.  
Continuem amb les activitats infantils amb un homenatge a la música, et proposem aquesta ruta musical pel terme de Marxuquera.  
Places limitades, inscripcions al telèfon 647 108 012 (Fanny).

Música al Terrat: Esther  
12.00 h Les teues ales (Primavera d’Hivern, 2021)  
L’esperança, un final anunciat i un crit de ràbia enmig d’un remolí d’emocions que ofeguen, així és _Massa tard_, la cançó d’Esther que s’estrena amb videoclip juntament amb tot el seu hi ha persones que enganxen i malgrat saber que la millor decisió és passar pàgina, sempre creix la necessitat de donar-li una última oportunitat, de mantindre la seua companyia. Per què? Doncs perquè ho necessites i perquè no et pots desfer així com així d’una història compartida tan especial, amb els seus clars i obscurs.

**VIU MARXUQUERA- DESEMBRE-2021**

Diumenge 12. Plaça de l’Ermita  
10.00 a 14.30 h Mostra Etno-natura, amb tallers, productes de la terra i de proximitat.  
La plaça de l’Ermita es transforma en una mostra de proximitat realitzada per artesans del nostre territori. Els més menuts podreu participar en el taller didàctic de dolços de Nadal i l’actuació d'Elena Patricio amb l’espectacle: _de Bruixa a Maga_, al hall del Centre Social.

  
Divendres 17. Centre Social  
13.30 h Dinar de l’Associació de Dones, amb motiu de les properes festes nadalenques, l’associació promou el tradicional dinar de confraternitat, després d’un temps sense poder reunir-se, estes dates son ideals per retrobar-se.

Dissabte 18. Centre Social  
21.00 h Sopar del Pobre: l'Associació de Festes organitza el tradicional Sopar del Pobre amb sardines, ous i pebres torrats. Caldrà adquirir tiquets prèviament, contactant a través de xarxes socials (@festesmarxuquera) o del telèfon 620699185.

Divendres 24. Centre Social  
Entrega de regals del Pare Noel. Els ajudants del Pare Noel estaran recollint les "cartes" al Centre Social des de les 11.30 h fins a les 18.00 h.  
A les 19.30 h arribarà el Pare Noel per a fer entrega dels regals.

Església de l’Ermita  
00.00 h Missa del gall, i a continuació l'Associació de Festes celebrarà la Nit de Nadal amb tots els que s'acosten al Centre Social.

Divendres 31. Centre Social  
21.00 h Sopar de Cap d'Any: l'Associació de Festes celebrarà un sopar de càtering amb les campanades i posteriorment es celebrarà la Nit de Cap d'Any amb música, ball i servei de barra. Per al sopar caldrà adquirir tiquets prèviament contactant a través de les seues xarxes socials (@festesmarxuquera) o del telèfon 620699185.

  
L’aforament és limitat i cal seguir les indicacions de cada moment pel COVID-19. La mascareta és obligatòria. Viu Marxuquera, però amb respecte!

[Twittear](https://twitter.com/share)